open-index/open-wikipedia-markdown huggingface dataset:
Myller

**Myller** on seuraavien henkilöiden sukunimi:

*Leena Myller (s. 1957), kirjailija, kirjallisuus- ja kuvataidekriitikko
*Riitta Myller (s. 1956), SDP:n kansanedustaja
*Senja Myller, *Senya*, rap- ja R&B-artisti
*Veikko Myller (s. 1951), joensuulainen kuvanveistäjä.

## Katso myös
* Miller
* Muller
* Müller
* Mueller
* Mylläri
* Möller
Mylläri (täsmennyssivu)

**Mylläri ** voi tarkoittaa seuraavia:

*mylläri, ammattinimike
*Myllärit, petroskoilainen kansanmusiikkiyhtye

## Sukunimi
*Aino-Maija Mylläri (s. 1986), seiväshyppääjä
*Anton Mylläri (s. 1991), ruotsalainen jääkiekkoilija
*Anu Mylläri (s. 1978), liikunnanohjaaja
*Iisakki Mylläri (1894–1967), vapaapainija
*Inga Mylläri (1927–1957), rikoksen uhrina kuollut tarjoilija
*Mika Mylläri (s. 1966), jazztrumpetisti ja säveltäjä 
*Tiina Mylläri, näyttelijä
*Ville Mylläri (s. 1985), yleisurheilija.

## Katso myös
* Miller
* Mueller
* Muller
* Müller
* Myller
* Möller
Santeri Paloniemi

**Santeri Paloniemi** (s. 8. marraskuuta 1993) on uransa jo lopettanut suomalainen alppihiihtäjä, joka kilpaili tekniikkalajeissa eli pujottelussa ja suurpujottelussa. Hän voitti nuorten pujottelun MM-kultaa kaudella 2011–2012 ja oli kolmas 2012–2013. Hän kuului kaudella 2013–2014 Suomen alppihiihdon maajoukkueeseen.

Nuorten MM-kilpailuissa helmikuussa 2010 Paloniemi sijoittui pujottelussa yhdeksänneksi. Tammikuussa 2011 hän oli nuorten MM-kilpailuissa pujottelun viides. Samana vuonna käydyissä Garmisch-Partenkirchenin MM-kilpailuissa hän keskeytti pujottelussa. Schladmingin MM-kilpailuissa 2013 hän sijoittui pujottelussa 16:nneksi.

Alppihiihdon maailmancupissa Paloniemi kilpaili ensimmäisen kerran Levillä marraskuussa 2010. Maailmancupissa Paloniemi sijoittui parhaimmillaan sijalle 17 Schladmingin pujottelun maailmancupin finaalissa maaliskuussa 2012. Cupin finaalissa pisteitä saa vain 15 parasta, joten ensimmäiset maailmancup-pisteensä Paloniemi sai oltuaan 24:s Levin pujottelussa marraskuussa 2012.

Seuratasolla Paloniemi edusti Ruka Slalomia ja valmentajana toimi hänen isänsä Martti Paloniemi. Hänet valittiin Suomen vuoden nuoreksi urheilijaksi 2012.

Paloniemi ilmoitti lokakuussa 2016 lopettavansa uransa jatkuvien loukkaantumisten vuoksi.

## Lähteet
Holger Apfel

**Holger Apfel** (s. 29. joulukuuta 1970 Hildesheim) on saksalainen poliitikko, joka nousi marraskuussa 2011 kansallisdemokraattisen puolueen johtoon. Hän on kuulunut puolueeseen vuodesta 1988. Hän pääsi vuonna 2004 Saksin maapäiville, jossa hän toimii kansallisdemokraattien parlamenttiryhmän puhemiehenä. Apfel toimi vuosina 2000–2009 *[[Deutsche Stimme]]* -lehden päätoimittajana. Hän on ollut naimisissa, ja hänellä on kolme lasta. Vuonna 2012 hän ja hänen puolisonsa Jasmin Apfel erosivat, ja vaimo jätti samalla kansallisdemokraattipuolueen.

Vuonna 2005 Apfel ja 11 muuta kansallisdemokraattiedustajaa boikotoivat Saksin maapäivillä hiljaista hetkeä kansallissosialismin uhrien muistolle. Kyseessä oli Auschwitzin vapauttamisen 60-vuotistilaisuus.

## Lähteet
...ja naksuvat luupit

**...ja naksuvat luupit** on rap-artistien Stepan ja Aren yhteinen studioalbumi, joka julkaistiin yhteistyössä Joku Roti Recordsin ja Monsp Recordsin kautta 30. marraskuuta 2012. Albumin kappaleista "Yhtä aikaa siellä täällä", "Syö papu jos oot nälkänen" ja "Sätkät tiskit breikit" on julkaistu musiikkivideot, ja se nousi 49. sijalle Suomen virallisella albumilistalla. Albumi julkaistiin rajoitettuna vinyyliversiona 10. toukokuuta 2013, ja se sisältää yhden bonuskappaleen "On aika viedä hipit töihin'" sekä kaksi DJ Massimon kokoaamaa skrätsiraitaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# Massimo Steady Flossin' (vinyyliversion bonuskappale)

## Arvostelut
* Desibeli.net: 
* Nyt.fi: 
* Tuoreet Platat: 

## Lähteet
Adžarialaiset

**Adžarialaiset** (oma nimitys *Ach’arlebi*) ovat pääasiassa Georgian Adžarian alueella ja pienemmissä määrin muualla Georgiassa ja Turkissa asuva etninen ryhmä, tai georgialaisten alaryhmä. historiallisesti heitä on erottanut muista georgialaisista islamin usko. Adžarialaiset puhuvat georgian kielen murretta, johon on vaikuttanut lazi ja turkki.

Viimeisimmän luotettavan väestönlaskennan mukaan vuonna 1989 adžarialaisia oli Adžariassa 324&nbsp;806 ja he muodostivat noin 83&nbsp;% alueen väestöstä.

## Historia

Antiikin aikana Adžaria oli osa Kolkhisia ja Kaukasian Iberiaa. Alueelle tulivat ensin antiikin kreikkalaiset 400-luvulla eaa. ja kolmesataa vuotta myöhemmin siitä tuli osa Rooman valtakuntaa. Paikalliset omaksuivat kristinuskon 400-luvulla ja 900-luvulla alue päätyi Georgian kuningaskunnalle. Adžarialaiset kääntyivät islamin uskoon sen jälkeen, kun Adžaria liitettiin Ottomaanien valtakuntaan vuonna 1614. Muslimivalta alueella päättyi, kun Ottomaanit joutuivat puolestaan luovuttamaan alueen venäjän keisarikunnallevuonna 1878. Neuvostoliiton aikana vuonna 1921 muodostettiin Adžarian autonominen sosialistinen neuvostotasavalta. Adžarialaiset säästyivät monia muita alueen muslimikansoja kohdanneesta pakkosiirrosta Siperiaan ja Keski-Aasiaan Stalinin valtakaudella. Georgian itsenäistyttyä Neuvostoliitosta vuonna 1991 Adžariasta tuli *[[de facto]]* itsenäinen alue Aslan Abašidzen johdolla, mutta hänen valtansa päättyi maanpakoon vuonna 2004 ja Georgian hallinnon valtaan alueella. Alueella on kuitenkin edelleen autonomia.

## Kulttuuri

Vaikka suuri osa adžarialaisista on edelleen sunnalaisia muslimeja, Georgian itsenäistyttyä monet ovat kääntyneet ortodoksisuuteen. Esimerkiksi Adžarian pääkaupunki Batumissa on vain yksi moskeija, mutta 14 kirkkoa. Perinteinen islamin uskon harjoitus yhdisti uskontoon myös monia kristinuskon piirteitä. Esimerkiksi ristiä käytetään symbolina monissa eri yhteyksissä. Osa adžarialaisista oli myös selvästi vain nimellisesti muslimeja ja he harjoittivat muuten kristinuskoa. Neuvostokaudella uskontoa ei suvaittu, mutta se on sittemmin saanut jälleen lisää merkitystä. Adžarialaisten perinteinen sosiaalinen yksikkö on suku samalla tapaa kuin muualla Georgiassa. Perinteisesti suvut esimerkiksi omistivat yhdessä maan ja vastasivat sen tuotosta. Adžarian ylängöllä harjoitetaan nautakarjan kasvatusta ja pienimuotoista maanviljelyä, kun taas alangolla on keskitytty lampaiden kasvatukseen. Hyvien olosuhteidensa ansiosta alueella on tuotettu jo antiikin ajoista lähtien viiniä.

## Lähteet
Lentopallon miesten mestaruussarjakausi 1953

**Lentopallon TUL:n miesten mestaruudesta** kaudella 1953 pelattiin neljässä alueessa, joiden voittajat pelasivat Tampereella lopputurnauksen mitaleista.

Lentopalloa pelattiin Työväen Urheiluliiton lisäksi Suomen Koripallo- ja Lentopalloliitossa. Molemmat liitot järjestivät omat mestaruussarjansa. Varsinaista Suomen mestaruutta ei ratkaistu.

## TUL:n miesten mestaruussarja

### Lopputurnaus

Mestarijoukkue **Kymin Palloilijat**: Blomqvist, Rinne, Rahikainen, Isakoff, Mäntynen, Penttilä, varamiehet Hirvelä ja Johansson.

## Suomen Koripallo- ja Lentopalloliiton mestaruus
**Liiton ulkosarja**

SKLL:n mestaruuden voittivat Eteläiset, joka uusintaottelussa 26. syyskuuta voitti Käpylän Lentopalloilijat erin 3–1. Mukana sarjassa oli loppuottelijoiden lisäksi Helsingin Lentopalloilijat, Helsingin Ilves, Keski-Helsingin Palloilijat ja Pirkkalan Pirkat. 

Mestarijoukkue: Antti Cederberg, Kalevi Elomaa, Erkki Hakuli, Reijo Keurulainen, Kainu Mikkola, Raine Nurminen, Eino Silén ja Jussi Villala.

**Sisähallimestaruus**

5.-6. huhtikuuta Ruskeasuon hallissa pelatussa turnauksessa SKLL:n sisähallimestaruuden voitti Helsingin Ilves, hopeaa otti Pirkkalan Pirkat ja pronssia Pateniemen Urheilijat. Neljäs loppusarjan joukkue oli Mikkelin Uimaseura. Kaikkiaan sisäsarjaan osallistui 30 joukkuetta.

Ilveksen joukkue: Sauli Haimi, Juhani Hämäläinen, Raimo Ikonen, Olle Nyman, Osmo Palomäki, Simo Sairanen, Hirvo Salonen ja Simo Seppälä.

## Lähteet

* TUL:n toimintakertomus 1953 
* Rauno Liimatainen: Suuri Lentopalloteos I, sivu 33. ()
* Urheilumme Kasvot 3

### Viitteet
Jack Hawkins

**John Edward Hawkins** (14. syyskuuta 1910 Lontoo – 18. heinäkuuta 1973, Lontoo) oli brittiläinen näyttelijä. Hänen tunnettuja roolejaan olivat muun muassa Kwai-joen silta (1957), Ben-Hur (1959) ja Arabian Lawrence (1962).

Hawkins oli ketjutupakoitsija ja sairastui kurkkusyöpään, josta hän kuitenkin selvisi, mutta menetti äänensä, kun leikkauksessa hänen koko kurkunpäänsä jouduttiin poistamaan. Hän kuoli 62-vuotiaana 1973 leikkauksen komplikaatioihin, jossa hänen äänensä yritettiin palauttaa keinotekoisen kurkunpään avulla.

## Lähteet

## Aiheesta muualla

*
Jääkiekko talviolympialaisissa 2006 – naisten karsinnat

**Jääkiekon naisten olympiakarsinnat** vuoden 2006 Torinon turnaukseen aloitettiin vuonna 2005. Karsintojen kautta turnaukseen selviytyivät Venäjä, Saksa ja Sveitsi.

## Karsinnat läpäisseet joukkueet

## Karsinnan lopputurnaus
### Lohko A

### Lohko B

### Lohko C

## Lähteet

* IIHF: A-lohkon tulokset 
* IIHF: B-lohkon tulokset 
* IIHF: C-lohkon tulokset 
* Passionhockey - Qualifications pour les Jeux Olympiques 2006, féminines
Lapsuusajan maisemissa

**Lapsuusajan maisemissa** on Helka Hynnisen yksi tunnetuimmista kappaleista. Kappale on vuodelta 1976. Kappaleen on sanoittanut Helka Hynninen, säveltänyt Lassi Hynninen ja sovittanut Pentti Lasanen.

Kappaleen ensiesitys oli vuonna 1976 Yleisradion 50-vuotisjuhlakonsetissa.

Kappaleen on levyttänyt Hynnisen lisäksi myös Esko Rahkonen, Unto Satoranta ja Eino Lehtinen.

## Lähteet
*
Lokki (kappale)

”**Lokki**” on alun perin venäläinen valssi, jonka sävel on vanha venäläinen kansansävelmä. Suomenkieliset sanat siihen on tehnyt opetusneuvos Antti Henttonen ja ne alkavat sanoin ”On hiljainen aaltojen keinunta tää...”. Suomessa kappaleesta teki kuuluisan Arja Havakan vuoden 1995 levytyksen lisäksi Mauno Kuusisto.

## Suomeksi levyttäneitä
*Mauno Kuusisto
*Maritta
*Juhani Halmetoja
*Eila Torvela
*Reijo Salminen
*Kristiina Mäki
*Antti Vanninen
*Arja Havakka
*Sinikka Anttila
*Joensuun laulupelimannit
*Kristian Markkanen
*Hyvinkään aluesairaalan kuoro
*Oiva Kaltiokumpu
*Matti ja Teppo

## Lähteet
* http://www.aanitearkisto.fi/firs2/kappale.php?Id=Lokki
Schweizer Alpen-Club

**Schweizer Alpen-Club SAC** (, , , **SAC**) on sveitsiläinen vuorikiipeilyjärjestö. Se perustettiin vuonna 1863, ja se on Sveitsin suurin kiipeilyjärjestö.
 Järjestö tekee yhteistyötä muiden vuorikiipeilyjärjestöjen kanssa parantaakseen vuorikiipeilyn turvallisuutta.. Maailmalta löytyy kaiken kaikkiaan yli 40 kiipeilyjärjestöä.

## Vuorikiipeilyjärjestö
SAC:hen kuuluu 113 jaostoa, ja siinä on 135&nbsp;000 jäsentä (2012). SAC järjestää vuosittain vuorikiipeilykursseja. Se omistaa ja ylläpitää  vuoristomajoja sekä julkaisee jäsenlehteä, joka ilmestyy 12 kertaa vuodessa. Päämaja sijaitsee Sveitsin Bernissä. Se on toiminnan keskus jäsenille, jaostoille, viranomaisille ja osittain myös yleisölle.

## Järjestön perustaminen
SAC oli ensimmäinen Manner-Euroopan alppikerho. Yksi kerhon perustajista oli tohtori Melchior Ulrich, josta tuli myöhemmin kerhon presidentti. Muita jäseniä olivat Gottlieb Samuel Studer ja tohtori Simler.

Järjestön ensimmäisinä tehtävinä oli tutkia, miten vuorille voitaisiin kiivetä vähemmällä vaivalla. Yksi tärkeimmistä ongelmista oli ratkaista yöpyminen vuorilla. Aiemmin oli nukuttu luolissa, kivien alla tai jonkun muun omistamassa vuoristorakennuksessa. Vuorille oli myös kannettava puita lämmitykseen. Ensimmäisen 25 vuoden aikana kerho rakensi 38 vuoristomajaa. Kuuluisimpia majoja ovat vuonna 1865 rakennettu Matterhorn-maja ja vuonna 1876 rakennettu Weisshorn-maja. Vanhin majoista on Grünhornhütte, joka rakennettiin vuonna 1863.

## Järjestön historia pähkinänkuoressa

*1863: SAC:n perustamisvuosi.
*1863: Ensimmäisen vuoristomajan rakentaminen, Grünhorn Hütte.
*1864: Ensimmäinen kirjallinen julkaisu, Die Alpen, Les Alpes.
*1900: SAC:hen kuuluu 43 jaostoa ja 6&nbsp;000 jäsentä.
*1905: Swiss Alpine -museon avajaiset Bernissä.
*1907: Naisilta on vielä pääsy kielletty kerhoon.
*1963: Kerhossa on 44&nbsp;500 jäsentä.
*1977: Päämajan perustaminen Bernissä.
*1980: SAC yhdistyy naisten perustamaan Alppikerhoon, joka perustettiin vuonna 1918; jäsenmäärä nousee 75&nbsp;600:een.
*1992: SAC saa ensimmäisen kulttuuripalkinnon.
*1994: SAC alkaa mainostaa vuorikiipeilyä.
*2006: SAC vastaanottaa Milestonen matkailupalkinnon.

## Valokuvia

Binntalhütte.jpg|Vuoristomaja SAC Binntal
Turtmannhütte Picswiss VS-61-29.jpg|Vuoristomaja SAC Turtmann
CabaneduTrient.jpg| Vuoristomaja SAC Trient
RoyLindmanDomRanda 001.jpg|Vuoristomaja SAC Dom
Lischanahütte02.JPG|Vuoristomaja SAC Lischana
Gruenhornhuette03.jpg|SAC:n ensimmäinen vuoristomaja Grünhornilla, eteläisessä Glarusissa.


## Linkki
* http://www.sac-cas.ch/en/nc.html 
* http://www.myswitzerland.com/en/switzerland-mountain-hut-adventures-for-the-entire-family.html

## Lähteet

## Aiheesta muualla
Nooa Takooa

**Nooa Takooa** (s. 10. maaliskuuta 1993 Tarawa) on kiribatilainen yleisurheilija. Hän osallistui vuoden 2012 kesäolympialaisissa Lontoossa miesten 100 metrin juoksuun, mutta ei päässyt karsintakierrokselta jatkoon. Hän kuitenkin teki henkilökohtaisen ennätyksen ajalla 11,53.

Vuonna 2010 Takooa sijoittui yleisurheilun Kiribatin-mestaruuskilpailuissa kolmanneksi 100 metrin ja toiseksi 200 metrin juoksussa. Hän kilpaili myös yleisurheilun maailmanmestaruuskilpailuissa 2009 Berliinissä. Takooa kuuluu Myöhempien Aikojen Pyhien Jeesuksen Kristuksen kirkkoon (mormoneihin).

## Lähteet
Chris Wood (rockmuusikko)

**Chris Wood** (24. kesäkuuta 1944 – 12. heinäkuuta 1983) oli englantilainen muusikko, joka tunnetaan parhaiten arvostetun Traffic-yhtyeen saksofonistina ja huilistina. Hän oli yhtyeen perustajajäseniä vuonna 1967 ja mukana yhtyeen kaikilla kymmenellä albumilla.

Ennen Trafficia hän oli ollut keskienglantilaisessa Locomotive-yhtyeessä.

Hän on työskennellyt myös Ginger Bakerin Airforce-yhtyeessä sekä Jimi Hendrixin, Dr. Johnin ja Jim Capaldin kanssa.
 
Chris Wood kuoli 39-vuotiaana Birminghamissa Queen Elizabeth Hospitalissa tiistaina 12. heinäkuuta 1983. Hän oli kärsinyt jo jonkin aikaa maksan toimintahäiriöistä. Hän oli suunnitellut kaksi vuotta sooloalbumin tekoa.

## Lähteet

*
Lentopallon miesten mestaruussarjakausi 1952

**Lentopallon TUL:n miesten mestaruudesta** kaudella 1952 pelattiin viidessä lohkossa kaikkiaan 24 joukkueen voimin. Lohkovoittajat pelasivat yksinkertaisen loppusarjan.

Lentopallo kuului myös Suomen Koripalloliiton ohjelmaan ja liitto ottikin käyttöön nimen Suomen Koripallo- ja Lentopalloliitto vuonna 1952. Liitto ei vielä järjestänyt valtakunnallista kilpailutoimintaa. Helsingin piirin sisäsarjamestaruuden voitti Helsingin Lentopalloilijat. 

## TUL:n miesten mestaruussarja

### Lopputurnaus

Uusintaottelussa Järvensivun Kisa voitti Eiran Riennon 3–1.

Mestarijoukkue: K. Vilenius, E. Antila, A. Niemi, M. Mestola, R. Lehto, R. Roine. Varamiehinä P. Myllymäki ja A. Branthin.

## Lähteet

* TUL:n toimintakertomus 1952 
* Rauno Liimatainen: Suuri Lentopalloteos I, sivu 33. ()
* Urheilumme Kasvot 3
Patrick Thaler

**Patrick Thaler** (s. 23. maaliskuuta 1978) on italialainen uransa lopettanut alppihiihtäjä, joka kilpaili enimmäkseen pujottelussa.

Nuorten MM-kilpailuissa Thaler saavutti hopeaa suurpujottelussa vuonna 1997. Aikuisten arvokisoissa hänen paras sijoituksensa on pujottelun seitsemäs sija Val d Iseren MM-kilpailuista 2009. Maailmancupissa Thaler kilpaili ensimmäisen kerran maaliskuussa 1997. Kymmenen parhaan joukkoon hän sijoittui ensimmäisen kerran Kranjska Gorassa helmikuussa 2005 oltuaan kahdeksas pujottelussa. Palkintokorokkeelle hän nousi ensimmäisen kerran Kitzbühelissä tammikuussa 2009 oltuaan kolmas. Joulukuussa 2013 hän oli kolmas Val d’Isèren pujottelussa. Tammikuussa 2014 hän laski kolmanneksi Kitzbühelin pujottelussa. Hän sijoittui kauden 2013–2014 pujottelucupissa neljänneksi. Thaler on maailmancupin vanhin palkintokorokkeelle noussut pujottelija (kaudella 2014) sekä niin ikään vanhin kymmenen parhaan joukkoon päässyt pujottelija (kaudella 2017). Thaler lopetti uransa 23. tammikuuta 2018 kilpailtuaan ennätykselliset 22 kautta (1997–2018) maailmancupissa.

## Lähteet
Chewing the Fat

**Chewing the Fat** on monikulttuurisen Blue Rondo a la Turk -yhtyeen ensimmäinen studioalbumi, joka on ilmestynyt vuonna 1982 Virgin Recordsin kustantamana.

Tuottajana on toiminut pääasiassa Mike Chapman, mutta myös Clive Langer ja Alan Winstanley ("I Spy for the F.B.I.", "The Heavens Are Crying"), Pete Wingfield ("Me And Mr. Sanchez") sekä 10cc-yhtyeestä ja omista yhteisistä duolevyistään tunnetut Kevin Godley ja Lol Creme ("Klacto Vee Sedstein").

Albumin musiikki on pääasiassa latino-vaikutteista.

Esitelty LP-levy on valmistettu ja levykansi painettu Ranskassa. Painaja on France Imprimerie – Sorel. LP-levyllä on myös Diable Noir Recordings -logo.

## Kappaleet

; Sivu 1

# Change – 4:21 (Poncioni / Sullivan)
# I Spy for the F.B.I." – 2:36 (Wylie / Kelly)
# Coco – 5:36 (Poncioni / Reilly / Sullivan)
# The Heavens Are Crying" – 9:25 (Blue Rondo – Sullivan / Clanger)

:: 1. & 3. Ed. Reformation Pub. Co. Ltd. 2. Ed. Trio Music (Carlin Music) 4. Ed. Reformation Pub. / Warner Bros. Music Ltd.

; Sivu 2

# Me And Mr. Sanchez – 3:57 (Poncioni / Reilly / Sullivan)
# The Method – 5:21 (Sullivan)
# They Really Don't – 3:35 (Poncioni / Reilly / Sullivan)
# Klacto Vee Sedstein – 3:45 (Reilly / Bynoe / Poncioni / White / Sullivan)
# Carioca – 6:00 (Poncioni / Reilly / White / Sullivan)

:: 1.-5. Ed. Reformation Pub. Co. Ltd.

## Singlet

Albumilta on julkaistu ainakin single *Klacto Vee Sedstein*.

## Kokoonpano

Esittelylevyllä ei ole mainittu yhtyeen jäseniä, mutta muualla yhtyeen kuudesta jäsenestä on mainittu johtohahmo ja laulaja Chris Sullivan sekä Jimmy Hill ja John Motson.

## Arviot

Julie Burchill on kirjoittanut albumista negatiivisen arvion New Musical Express -lehteen. Hänen mukaansa yhtye on esiintynyt The Face -lehden kansikuvajutussa vuonna 1981. Siihen viitaten hän arvelee, että albumi on äänitetty kiireesti, jotta yhtye pääsisi tärkeämpään toimintaan eli poseeraamiseen. Kappaleiden "Coco" ja "Carioca" yhteydessä hän viittaa Roxy Music -yhtyeeseen. Motown-coverin "I Spy for the F.B.I." yhteydessä hän puhuu laulun murhaamisesta. Jazzahtavan kappaleen "The Method" on Burchillin mielestä ollut määrä olla yhtyeen mestariteos, mutta kukaan rockin parissa varttunut ei kuulemma koskaan opi soittamaan jazzia. Hän moittii myös laulusolistin ääntämistä, kun tämä ei osaa lausua "The Methodissa" mainitun Lee Strasbergin nimeä oikein. Burchill mainitsee myös sellaisia nimiä kuin Tony Curtis, John Garfield, Gene Krupa, Santana ja the Savannah Band. Yhtyeen edustama hiirimäisyys on Burchillin mukaan mielentila, jonka Joseph Heller pukisi muotoon "fiery caution and crusading inertia". Burchillin mukaan keskinkertaisuus on jotain mistä ei voi kasvaa ulos. Koko arvion otsikkona on "Two-bit purveyors of Dayglo drabness".

## Lähteet

* Blue Rondo a la Turk LP *Chewing the Fat* (Virgin Records 205083) 1982
Mare Fecunditatis

**Mare Fecunditatis** (Hedelmällisyyden meri) on halkaisijaltaan 840-kilometrinen Kuun meri. Se sijaitsee itäpuolella sitä kuun puolikasta, joka näkyy Maahan päin.

## Lähteet
HPK (täsmennyssivu)

**HPK**-lyhenne voi tarkoittaa seuraavia:

* Hämeenlinnan Pallokerho (HPK), Hämeenlinnassa 1929 perustettua urheiluseuraa, jonka päälajeina ovat olleet jääpallo ja jääkiekko 
** Hämeenlinnan Pallokerho (jalkapallo), Hämeenlinnan Pallokerhon jalkapallojoukkue
** Hämeenlinnan Pallokerho (urheiluseura), urheiluseura yleensä
** HPK Naiset, naisten lentopallo- ja jääkiekkojoukkue
*Haapamäen rautatieasema
Uo

**Uo** tarkoittaa seuraavia:

* 
* ortodoksinen uskonto, Suomen koululaitoksen oppiainelyhenne UO, koulujen oppiaine
* Ultima Online, UO, tietokonepeli
* upseerioppilas, uo, reserviupseerikurssia käyvän varusmiehen palvelusarvo.

## Katso myös
Aihepiiriin liittyy myös seuraava:

* uraniniitti, kemiallinen kaava UO₂, pikivälke, uraanioksidimineraali.
Asteriski (täsmennyssivu)

**Asteriski** tai **Asterisk** voi tarkoittaa seuraavia:

*Asteriski, tähtimäinen typografinen merkki. 
*Asteriski, Turun yliopiston tietojenkäsittelytieteiden opiskelijoiden ainejärjestö.
*Asteriski, Betlehemin tähteä symbolisoiva liturgian alusta.
*Asterisk, riippumaton puhelinkeskus-ohjelmisto. 
*"Asterisk", Orange Range -yhtyeen single. 
*Asterisk, Michiyo Akaishin manga.
*Asterisk, yhdysvaltalaisen televisiosarjan Kovan lain 8. jakso 13:lla kaudella 
*Asterisco, Latinalaisen Amerikan MTV-kanavan televisio-ohjelma.
Ui

**Ui** tarkoittaa seuraavia:

* 
* Utrikespolitiska institutet, UI, ruotsalainen kansainvälisen politiikan tutkimuslaitos
* kansainvälinen yksikkö, ky, IU tai UI, englannin sanoista *International unit* ja ranskan sanoista *unité internationale*, biologisten ja farmakologisten aineiden tehon määrityksessä käytettävä mittayksikkö
* käyttöliittymä, UI, englanninkielisestä nimestä *user interface*, laitteen, ohjelmiston tai minkä tahansa muun tuotteen osa, jonka kautta käyttäjä käyttää tuotetta
* Ui, yhdysvaltalainen yhtye.
* Ui, Venäjällä Toboljoen sivujoki
Milorad Mažić

**Milorad Mažić** (s. 23. maaliskuuta 1973 Vrbas, Jugoslavia) on serbialainen jalkapalloerotuomari. Hän on toiminut kansainvälisenä tuomarina vuodesta 2009 lähtien.

## Aiheesta muualla
* Milorad Mažićin esittely World Referee -sivustolla
Jääpallon Suomensarja 1949

**Jääpallon Palloliiton Suomensarja kaudella 1948-1949** pelattiin neljässä lohkossa, jotka jaettiin jokainen kahteen alalohkoon. Lohkovoittajat nousivat seuraavaksi kaudeksi SM-sarjaan ja viimeiset putosivat Maakuntasarjaan. Työväen Urheiluliiton seurat pelasivat omassa Suomensarjassaan.

## Palloliiton Suomensarja
### Etelälohko A

### Etelälohko B

* Nousukarsinta: HJK - Haka 4-0
* Putoamiskarsinta: LaKi - KIF 1-6

### Pohjoislohko A

### Pohjoislohko B

* Nousukarsinta: Vastus - HPS 2-4
* Putoamiskarsinta: JyP - KPV 3-2

### Itälohko A

### Itälohko B

* Nousukarsinta: VPP - KUV 6-4
* Putoamiskarsinta: PK-37 - MP 2-6

### Länsilohko A

### Länsilohko B

* Nousukarsinta: Iirot - PIF 1-3
* Putoamiskarsinta: TPK - PoPa 3-4

## TUL:n Suomensarja
TUL:n Suomensarjassa pelasi 21 joukkuetta neljässä lohkossa. Lohkovoittajiksi selvisivät Kotkan Työväen Palloilijat, Uudenkaupungin Roima, Vuoksenniskan Vesa ja Jakobstads Bollklubb.

## Lähteet
* 
* TUL:n toimintakertomus 1949
Hämeenlinnan Pallokerho (urheiluseura)

**HPK** eli **Hämeenlinnan Pallokerho** on vuonna 1929 perustettu urheiluseura. Sen lajivalikoimaan on kuulunut mm. jalkapallo, jääpallo, pesäpallo, maahockey sekä nyrkkeily, mutta nykyään lajeina ovat ainoastaan jääkiekko ja naisten lentopallo.

## Joukkueet
### Jääkiekko

HPK pelaa jääkiekon SM-liiga eli Suomen korkeinta sarjatasoa. Joukkue on yksi 2000-luvun menestyksekkäimmistä seuroista SM-liigassa. HPK on voittanut yhden kullan, kolme hopeaa sekä yhdeksän pronssia. 

### Jalkapallo

Jalkapallo oli usean lajin seurana aiemmin tunnetun Pallokerhon ohjelmassa heti perustamisvuodesta alkaen. Miesten tasolla joukkueen historia päättyi syksyyn 1991, kun HPK ja Pallo-Kärpät yhdistyivät FC Hämeenlinnaksi. Junioriseurana HPK jatkoi vielä vuoteen 1999 asti, jolloin kaupungin seurat muodostivat Hämeenlinnan Jalkapalloseuran.

Miesten tasolla HPK pelasi sotien jälkeen useita kausia Suomensarjassa toiseksi korkeimmalla sarjatasolla vain välillä hakien vauhtia maakuntasarjasta.

### HPK Naiset

HPK Naiset pelaa lentopallossa ja jääkiekossa naisten SM-sarjaa. Kaudella 2009–2010 lentopallojoukkue voitti SM-hopeaa. Aiemmin Hämeenlinnaa edusti lentopallossa Vanajan Racing Club, Tarmo Volleyn naisten edustusjoukkue. 

### Pesäpallo
Pesäpallo oli mukana seuran lajivalikoimassa 1930–1960-luvuilla. Hämeenlinnan Pallo aloitti pesäpallon valtakunnansarjassa vuonna 1931. Korkeimmillaan seuran joukkue pelasi korkeimmalla sarjatasolla, SM-sarjassa, kolmen kauden ajan vuosina 1936, 1937 ja 1941. Viimeisin kausi maakuntasarjassa oli vuonna 1968. Hämeenlinnan Pallokerho voitti pesäpallon Suomen mestaruuden vuonna 1936.

#### Junioritoiminta

#### [[Itä-Länsi-ottelu|Miesten Itä-Länsi-valinnat]]
* Aarne Leivo (1936, 1939, 1940)
* Eero Salisma (1936, 1937, 1945
* Leonard Heinänen (1937)

#### [[Liitto–Lehdistö-ottelu|Miesten Liitto-Lehdistö-valinnat]]
* Eero Salisma (1945)

## Saavutukset
*Jääkiekon Suomen mestaruus vuonna 2006 ja 2019
*Jääkiekon SM-hopeaa vuonna 1952, 1993 sekä 2010
*Jääkiekon SM-pronssia yhdeksän kertaa – vuosina 1954, 1991, 1997, 1999, 2000, 2002, 2003, 2005 ja 2007
*Jääkiekon European Champions Cup -hopea vuonna 2007
*Jääkiekon Suomen sarjan voitto vuosina 1943 ja 1951 
*Jääkiekon I-divisioonan voitto vuonna 1980, 1981, 1983 ja 1988
*Lentopallon naisten SM-kultaa 2016
*Nyrkkeilyn SM-kultaa 1960
*3 Maahocken SM-kultaa 50-luvulla
*Pesäpallon SM-kultaa 1936
*Pesäpallon Välisarjan voitto 1940
*Pesäpallon B-sarjan mestaruus 1935

## Lähteet

## Aiheesta muualla
*Hämeenlinnan Pallokerhon viralliset kotisivut
*HPK Naisten viralliset kotisivut
Paloniemi

**Paloniemi** on suomalainen sukunimi ja paikannimi.

;Paloniemi-nimisiä henkilöitä:
* Aila Paloniemi (s. 1956), Keskustan kansanedustaja
* Matti Paloniemi (s. 1975), koreografi
* Meri-Anna Paloniemi (s. 1983), teologian tohtori, lestadiolaisuuden tutkija ja kirjailija
* Milla Paloniemi (s. 1983), sarjakuvapiirtäjä ja graafikko
* Santeri Paloniemi (s. 1993), alppihiihtäjä.

;Paikannimenä:
* Paloniemi, Jyväskylän pienalue
* Paloniemi, Lohjan kaupunginosa
* Paloniemi, kylä entisessä Metsäpirtin kunnassa luovutetussa Karjalassa.

;Muita:
* Paloniemen hautausmaa, hautausmaa Rovaniemellä
* Paloniemen koulu, lakkautettu alakoulu Kuhmossa
Alejandro Pozuelo

**Alejandro Pozuelo Melero** (s. 20. syyskuuta 1991 Sevilla, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan hyökkäävä keskikenttäpelaaja.

## Seurajoukkueura
Pozuelo on Real Betisin junioriakatemian kasvatti. Hän teki ensiesiintymisensä maan pääsarjassa Primera Divisiónissa 2. lokakuuta 2011 ottelussa Levantea vastaan.

## Aiheesta muualla
* Alejandro Pozuelon tilastot BDFutbol-sivustolla
Kyläneuvosto

**Kyläneuvosto** (, lyhenne сельсове́т, *selsovet*) oli työtätekevien edustajain neuvostoihin kuulunut paikallinen valtiovallan elin Neuvostoliiton maaseudulla. Muita alimman tason neuvostoja olivat taajamaneuvosto sekä kaupunkineuvosto sellaisissa kaupungeissa, joita ei ollut jaettu piireihin.

Kyläneuvosto käsitti väestön määrästä riippuen 15–35 edustajaa, jotka valittiin yleisillä vaaleilla kahden vuoden kausiksi. Edustajat kokoontuivat vähintään kuudesti vuodessa järjestettyihin istuntoihin valiten joukostaan toimeenpanevan komitean sekä joukon lautakuntia. Kyläneuvoston toimivaltaan kuului paikallista taloutta ja palveluita koskevien asioiden ratkaiseminen, yleinen järjestyksenvalvonta sekä talousarvion laatiminen. Äänestäjien lisäksi ne olivat vastuussa toiminnastaan ylemmän tason neuvostoille.

Neuvostoliiton hajoamisen jälkeen kyläneuvosto on säilynyt paikallisena hallintoelimenä eräissä entisissä neuvostotasavalloissa. Venäjällä ne on korvattu vuoden 2003 jälkeisen hallintouudistuksen mukaisella kuntajärjestelmällä, mutta eräillä alueilla kuten Dagestanissa ja Nenetsiassa sana *selsovet* esiintyy yhä maalaiskuntien nimissä.

## Katso myös
* Piiri

## Lähteet
Viļaka

**Viļaka** (suomeksi myös *Viljaka*, latgallin kielellä *Vileks*, , ) on Itä-Latviassa Latgallian alueella sijaitseva kaupunki. Se sai kaupunginoikeudet vuonna 1945. Vuonna 2020 siellä oli 1&nbsp;282 asukasta. Kaupungin suurin työnantaja on Latvian rajavartiosto.

## Historia
Viļaka on rakennettu baltiansaksalaisen Marienhausenin kartanon ympärille. Kartanon entinen päärakennus on nykyisin *Viļakas Valsts ģimnāzija* (Viļaka State Gymnasium) -koulun käytössä. Vilaka-järven saaressa on keskiaikaisen linnan rauniot.

Latgallia oli 1600-luvulle saakka Puolan vaikutuspiirissä, ja tämä näkyy vieläkin alueen väestön roomalaiskatolisuudessa. Kartanon puolankielinen nimi oli *Maryenhauz*. Ennen toista maailmansotaa alueella oli myös juutalaista asutusta. Esimerkiksi israelilainen journalisti Shabtai Daniel on syntynyt Viļakassa.

## Viļakan kunta
Vuoden 2009 hallintouudistuksessa kaupungeista ja niiden ympäristön kylistä muodostettiin kuntia (*novads*). Viļakan kaupunki ja sen ympäristö muodostavat Viļakan kunnan (*Viļakas novads*). Itse kaupungin pinta-ala on 6,4 km². Ennen uudistusta Viļaka kuului Balvin piiriin.

## Lähteet
* Visitlatgale.com
* Juutalaisten hautausmaiden ja joukkohautojen sivusto International Jewish Cemetery Project, Vilakan osuus. Web Archive 2010.

### Viitteet
Vasili Belov

**Vasili Ivanovitš Belov** (, 23. lokakuuta 1932 Vologdan alueen Harovskin piirin Timonihan kylä – 4. joulukuuta 2012) oli venäläinen kirjailija.

Vasili Belov syntyi talonpoikaisperheeseen ja työskenteli kolhoosissa kirvesmiehenä. Hän alkoi kirjoittaa 1950-luvun lopulla ja opiskeli 1959–1964 Maksim Gorkille nimetyssä kirjallisuusinstituutissa Moskovassa vuosina 1959–1964. Vuonna 1963 hänet hyväksyttiin Neuvostoliiton kirjailijaliiton jäseneksi.

Pienoisromaani *Tuttu tarina* (*Privytšnoje delo*, 1966) teki Belovista yhden venäläisen maaseutuproosan tunnetuimmista edustajista. Talonpoikaisen luonteen, elämäntavan ja maailmankatsomuksen kuvausta kirjailija jatkoi teoksissa *Plotnitskie rasskazy* (Kirvesmiehen kertomuksia, 1968) ja *Lad* (Arkipäivän kauneutta, 1979). Kolmiosainen kronikkaromaani *Kanuny* (Aatot, 1972–1984) sekä siihen liittyvä *God velikogo pereloma* (Suuren murroksen vuosi, 1989–1991) kuvaavat Neuvostoliiton maatalouden kollektivisointia. Nykyaikaisen kaupunkielämän kritiikkiä sisältävät *Vospitanije po doktoru Spoku* (Kasvatusta tohtori Spockin tapaan, 1974) sekä aikanaan suurta huomiota herättänyt *Vsjo vperedi* (Kaikki edessäpäin, 1986), jossa jopa vapaamieliset katsoivat hänen menneen etnisyyden ihannoinnissa liiallisuuksiin. Belov on kirjoittanut myös kokoelman humoristisia miniatyyrejä *Vologdalaisjaarituksia* (*Buhtiny vologodskije*) sekä elokuvanovellin *Kaksi valoisaa vastakkain* (*Tselujutsja zori*). Hän sai Neuvostoliiton valtionpalkinnon vuonna 1981.

*[[Naš sovremennik]]* -lehden konservatiiviseen kirjailijaryhmään kuulunut Belov esiintyi julkisuudessa kansallisen kulttuurin ja perinteisten arvojen puolustajana. Vuosina 1989–1992 hän toimi Neuvostoliiton kansanedustajana sekä korkeimman neuvoston jäsenenä. Belov oli myös Venäjän kirjailijaliiton aktiivijäsen. Hän asui Vologdassa.

## Suomennettuja teoksia
* "Vaikeina vuosina", novelli. Antologiassa: *Neuvostoproosaa. 3, Uusimmat vuosikymmenet*, valikoinut. Sergei Zalygin, venäjän kielestä suom. Esa Adrian, esipuhe Pekka Pesonen. WSOY 1979 
* *Tuttu tarina*. Suom. Heikkitapio Laaksonen. Helsinki: Kirjayhtymä, 1980.
* *Kaksi valoisaa vastakkain: humoristisia kertomuksia ja novelleja* (*Celujutsja zori*). Suom. Ulla-Liisa Heino. Moskova: Raduga, 1984. – Maailma ja me, Novelliliite, 1984. (Sisältää niminovellin lisäksi "Vologdalaisjaarituksia" ja humoristisia kertomuksia.)
** Vanha ja nuori
** Rautatieasemalla
** Vologdalaisjaarituksia
** Kehtolaulu
** Kirkastus. Isoäidin kertomus
** Grisa Funt
** Valitus
** Kirje
** Manikyyri
** Häät
** Tien päällä
** Ylikäytävällä
** Keskustelu
** Kaksi valoisaa vastakkain
** Kalajuttu

## Lähteet
*

### Viitteet
Synninlukko

**Synninlukko** on rotko lounaisessa Keski-Suomessa Jämsän ja Jämsänkosken välillä.

Synninlukon nimen arvellaan juontuvan syntien sijaan syntymästä. Sen nimi lienee muinoin ollut muotoa Synnyinlukko, syntymärotko. Isonvihan aikana pakolaiset hakivat suojaa Synninlukosta. Aikoinaan myös virkavaltaa paossa olleet rosvot hyödynsivät Synninlukon tarjoamaa suojaa.

## Geologia
Synninlukon leveys on noin 50 metriä. Se on muodostunut kallioperän luoteis–kaakkoissuuntaiseen ruhjeeseen ja sen syvyys on 10–20 metriä. Luoteispäässään se madaltuu korpijuotiksi. Synninlukon kallioperä on graniittia.

Synninlukossa vallitsee mereinen mikroilmasto, joka tasoittaa kesän korkeita äärilämpötiloja. Ilmankosteus on korkeampi kuin avomaalla. Synninlukon rotkoilmasto on suosiollinen lehtokasveille: siellä viihtyy muun muassa konnanmarja, käenkaali, lehtoarho, metsäorvokki, oravanmarja, sudenmarja ja velholehti.

## Legendat
Rotkossa on pieni lähde, josta saa juomavettä. Lähde on ollut tarinan mukaan niin syvä, että kun mullikka on pudonnut siihen rotkon reunalta, se on löytynyt Jämsänjoesta, hurjimpien kertomusten mukaan jopa Päijänteestä.

## Muuta
Jämsän seudulla on myös toinen Synninlukko-niminen rotko, Surmajärven Synninlukko.

## Lähteet
*

### Viitteet
Belušja Guba

**Belušja Guba** () on kaupunkityyppinen taajama ja kaupunkipiirikunta Venäjän Arkangelin alueen Novaja Zemljan kaupunkipiirikunnan hallinnollinen keskus. Taajamassa asui vuoden 2010 väestönlaskennan mukaan 1 972 eli enemmistö koko Novaja Zemljan 2 429 asukkaasta.  

Taajamasta maanteitse noin 12 kilometriä  koilliseen sijaitsee Rogatšovon  (Рогачёво) taajama, jossa toimii myös lentotukikohta. 

## Lähteet

## Aiheesta muualla
*Arhipelag Novaja Zemlja  (belushka-info.ru)
Kärki (geometria)

**Kärki** on geometriassa ja avaruusgeometriassa tietynlainen piste, jollainen on monikulmion sivun tai avaruuskappaleen särmän molemmissa päissä tai monikulmaisen tahkon jokaisessa kulmassa.

## Määritelmiä
### Kulman kärki
Kulma syntyy, kun kaksi puolisuoraa tai janaa leikkaavat yhteisessä pisteessä ja suorien väliin jää kiilamainen alue. Tätä kutsutaan kulmaksi, jonka *kärki* on mainittu leikkauspiste.

### Monikulmion kärki
Monikulmio syntyy kaksiulotteisessa tasossa, kun kolme tai useampi jana yhdistetään päätepisteistään toisiinsa ketjuksi ja äärimmäisten janojen vapaat päätepisteet yhdistetään. Jokaisen janan päätepiste on tällöin monikulmion *kärki*.

### Monitahokkaan kärki
Monitahokas syntyy kolmiulotteisessa avaruudessa, kun neljä tai useampi erisuuntainen taso leikkaa toisensa. Jokainen taso toimii monitahokkaan tahkona. Tasojen leikkauskuvioina syntyy joukko suoria, joita kutsutaan särmiksi. Särmät leikkaavat toisensa pisteissä, joita kutsutaan monitahokkaan *kärjiksi*.

## Katso myös
* Arkhimedeen kappale
* Platonin kappale
* Keplerin–Poinsot'n kappale

## Lähteet
*
*
* 
* 
* 

## Aiheesta muualla
* Kivelä, Simo K.: ''M niinkuin matematiikka''. Monitahokkaat
Zoran Primorac

**Zoran Primorac** (s. 10. toukokuuta 1969) on kroatialainen pöytätenniksen pelaaja. Soulin kesäolympialaisista 1988 hän saavutti nelinpelistä olympiahopeaa parinaan Ilija Lupulesku. Sydneyn kesäolympialaisissa 2000 Primorac toimi Kroatian lipunkantajana.

## Lähteet

* sports-reference.com Zoran Primorac profile
SAC

**SAC** voi tarkoittaa seuraavia:
*Schweizer Alpen-Club, sveitsiläinen vuorikiipeilyjärjestö
*Sveriges Arbetares Centralorganisation, ruotsalainen syndikalistinen ammattiliitto.
*Sacramento, Kalifornian osavaltion pääkaupunki
*Strategic Airlift Capability, monikansallinen ilmakuljetusten yhteistyöhanke
Hämeenlinnan Pallokerhon SM-liigakausi 2012–2013

SM-liigakausi 2012–2013 on HPK:n 36. kausi SM-liigassa. HPK on tällä hetkellä viidentenä. (Päivitetty 26.01.2012)

## Tapahtumia
HPK ennakoitiin ennen kautta sijoille 10–14. HPK yltyi kuitenkin alkukaudesta loistavaan vireeseen, voittaen yhdeksän ottelua peräkkäin. HPK:n riveihin liittyi NHL:n työsulun takia Eric Fehr ja Antti Miettinen. Työsulku päättyi tammikuussa , ja HPK menetti Miettisen takaisin Winnipeg Jetsiin ja Fehrin Washington Capitalsiin. 25. tammikuuta 2013 HPK ilmoitti tehneensä 1+1 vuoden sopimuksen kasvattinsa Ville Järveläisen kanssa.

## Sarjataulukko
Päivitetty 26. Tammikuuta 2013 klo 08.26.

## Pistepörssi
Päivitetty 26. tammikuuta 2013 klo 08.26.

* * = Fehr siirtyi tammikuussa NHL:n työsulun päättyessä NHL-joukkue Washington Capitalsiin.
* ** = Spang siirtyi 28. tammikuuta 2013 Elitserien-seuraan HV71:seen.

## Lähteet
Yankee Doodle

**Yankee Doodle** on angloamerikkalainen tunnettu laulu.
Se on Connecticutin osavaltion kansallislaulu. Laulu yhdistetään usein seitsenvuotiseen sotaan (1758–59), mutta laulun alkuperä on vielä varhaisempi.

Myös Michael Curtizin ohjaaman elokuvan *[[Yankee Doodle Dandy]]* (1942) nimi viittaa lauluun.

## Lähteet

## Aiheesta muualla
Paolo Bacigalupi

**Paolo Tadini Bacigalupi** (s. 6. elokuuta 1972) on yhdysvaltalainen tieteis- ja fantasiakirjailija.

Bacigalupin vuonna 2009 ilmestynyt esikoisromaani, *[[The Windup Girl]]*, voitti muun muassa Hugo-, Nebula- ja Compton Crook -palkinnon sekä John W. Campbellin muistopalkinnon. Lisäksi Time-lehti valitsi kirjan 9. parhaaksi vuonna 2009 ilmestyneeksi romaaniksi.

Bacigalupilta on ilmestynyt myös Michael L. Printz -palkittu *[[Ship Breaker]]* (2010) ja *[[The Drowned Cities]]* (2012). Lisäksi hän on kirjoittanut lukuisia novelleja, ja hänen novellikokoelmansa *Pump Six and Other Stories* voitti vuoden 2008 parhaan kokoelman Locus-palkinnon.

## Lähteet
Yhdystie 2804

**Yhdystie 2804** on tie, joka kulkee Forssan keskustasta Jokioisten keskustan kautta Vaulammille kantatie 52:n ja valtatie 10:n risteykseen. Tien pituus on 14 kilometriä. 

Tien ensimmäiset kilometrit kulkevat nelikaistaisella Yhtiönkadulla, joka kulkee Forssan keskustasta kohti Pikku-Muolaata ja valtatietä 2. Pian valtatie 2:n liittymän jälkeen tie vaihtuu kaksikaistaiseksi kulkien Pilvenmäen ohi Jokioisiin ja sieltä edelleen Vaulammille. Taajamien ulkopuolella nopeusrajoitus vaihtelee välillä 60–80 kilometriä tunnissa. Forssan ja Jokioisten välisellä osuudella tien vierellä kulkee jalankulun ja pyöräilyn väylä.

Tien varrella, lähellä Forssan ja Jokioisten rajaa sijaitsee Fingridin varavoimala. Kiimassuon envitech-alueelle liikennöidään yhdystien 2804 kautta.

Jokioisten kirkonkylän ja Vaulammin välillä tie seurailee Loimijokea, jonka varressa tällä osuudella on linnustostaan tunnettu Lintupajun luhta. Vaulammin luona tie ylittää Loimijoen sivujoen Haapajoen.
Särmä (geometria)

**Särmä** on geometriassa ja avaruusgeometriassa tietynlainen jana, jossa avaruuskappaleen tahkot kohtaavat. Särmä on myös jana, jonka molemmissa päissä on monitahokkaan kärjet.
## Määritelmä
### Kolmiulotteinen särmä
Suomen kielessä sanaa särmä käytetään vain avaruuskappaleissa, joiden tahkot ovat tasoja ja tasojen leikkauskuviot eli särmät janoja. Avaruuskappaleissa vain sellaisia kärkiä yhdistäviä janoja kutsutaan särmiksi, jotka syntyvät kahden tahkon suuntaisen tason leikkauksista. Muut kärkien väliset janat ovat joko tahkon lävistäjiä tai kärkien välisiä avaruuslävistäjiä. Yksinkertaistaen voidaan sanoa, että särmät näkyvät ulospäin kappaleen pinnalla.

### Yksiulotteinen särmä
Yksiulotteinen särmä syntyy, kun kaksi pistettä yhdistetään janalla.

### Kaksiulotteinen särmä
Kaksiulotteinen monikulmio syntyy tasossa siten, kun useammasta janasta muodostuva murtoviiva on suljettu. Jokaisessa kulmassa on kärki, joita yhdistävät janat ovat monikulmion sivuja. Kaksiulotteiset sivut vastaavat tasokuvioissa avaruuskappaleiden särmiä. Muut monikulmion kärkiä yhdistävät janat ovat sen lävistäjiä.

### Neliulotteinen särmä
Neliulotteisessa avaruudessa särmät syntyvät, kun 3 tai useampi taso leikkaa toisensa.

## Katso myös
* Särmiö
* Perspektiivi
* Arkhimedeen kappale
* Platonin kappale

## Lähteet
*
* 
* 

## Aiheesta muualla
* Kivelä, Simo K.: ''M niinkuin matematiikka''. Monitahokkaat
* Internetix: Kappaleet
Operaatio Judgement

**Operaatio Judgement** voi viitata seuraaviin:
*Taranton taisteluun 1940
*Operaatio Judgement, Kilbotn 1945
Robert Bolt

**Robert Bolt** (15. elokuuta 1924 – 21. helmikuuta 1995) oli brittiläinen näytelmäkirjailija ja kaksi Oscar-palkintoa saanut elokuvakäsikirjoittaja. Hänen tunnetuimpiin käsikirjoituksiinsa kuuluivat *[[Arabian Lawrence]]* (1962), *[[Tohtori Živago (elokuva)|Tohtori Živago]]* (1965) sekä *[[Kunnian mies]]* (1966), joka oli alun perin näytelmä nimellä *A Man for all Seasons* (1960).

Bolt sai vuonna 1979 aivoinfarktin, jonka seurauksena hänen oikea puolensa halvaantui ja puheen tuottaminen vaikeutui. Robert Bolt kuoli 70-vuotiaana vuonna 1995.

## Lähteet

## Aiheesta muualla
*
Aleksandr Berkutov

**Aleksandr Nikolajevitš Berkutov** (, 21. toukokuuta 1933 Zubtšaninovka, Venäjän SFNT, Neuvostoliitto – 7. marraskuuta 2012) oli Neuvostoliittoa edustanut soutaja, olympiavoittaja ja Euroopan mestari.

Berkutov voitti parinsa Juri Tjukalovin kanssa pariairokaksikon olympiakultaa Melbournessa 1956 ja -hopeaa Roomassa 1960. Lisäksi Berkutov voitti EM-kilpailuista viisi kultamitalia ja yhden pronssin.

Berkutov kuoli 79-vuotiaana 7. marraskuuta 2012.

## Lähteet
* Aleksandr Berkutov Biography and Olympic Results  Olympics at Sports-Reference.com 
* Profiili 

### Viitteet
Michael Wilson

**Michael Wilson** (1. heinäkuuta 1914 – 9. huhtikuuta 1978) oli yhdysvaltalainen Oscar-palkittu käsikirjoittaja. Hän aloitti kirjoittajan uransa kirjoittamalla lehdille novelleja. Vuodesta 1941 Wilson käsikirjoitti tai yli mukana käsikirjoittamassa oli kahtakymmentä elokuvaa. Vuonna 1952 hän jakoi Harry Brownin kanssa parhaan sovitetun käsikirjoituksen Oscar-palkinnon elokuvasta *[[Paikka auringossa]]* (1951).

Wilson oli aikoinaan kuulunut Yhdysvaltain kommunistiseen puolueeseen, ja 1950-luvun alkuvuosina hän joutui Hollywoodin mustalle listalle kieltäydyttyään – perustuslain viidenteen lisäykseen vedoten – todistamasta HUAC:n edessä. Sen vuoksi hän sai toisen (Carl Foremanin kanssa jaetun) Oscar-palkintonsa *[[Kwai-joen silta (elokuva)|Kwai-joen sillasta]]* (1957) vasta postuumisti 1980-luvulla; elokuvan käsikirjoittajaksi oli alun perin merkitty ranskalainen Pierre Boulle, jonka romaaniin se perustui, mutta joka ei osallistunut käsikirjoittamiseen tai edes osannut englantia.

## Lähteet

## Aiheesta muualla
*
*
Gegar

**Gegar** on kolumbialainen koirarotu, joka on saanut nimensä kehittäjästään Germán Garcíasta.

## Ulkomuoto
Gegar muistuttaa erehdyttävän paljon basenjia. Se on pienikokoinen, korkeuttaan pidempi, pystykorvainen, tiivisrunkoinen ja voimakas maatiaismainen koira. Se on rungoltaan kevyt, mutta vankkarakenteinen. Pää on kolmionmuotoinen, kuono lyhyt, kiilanmuotoinen ja terävä. Silmät ovat mantelinmuotoiset ja korvat suuret. Niska on kohtuullisen pitkä ja runko pitkä. Suorien raajojen takakulmaukset ovat niukat. Lyhyt häntä on joko selän päälle kiertyvä tai sirpin muotoinen. Karvapeite on lyhyt, sileä ja pehmeä. Väritys on erään lähteen mukaan brindle tai punainen, joko yksivärinen tai valkoisin merkein (valkoisilla alueilla voi olla päävärin sävyinen "ticking"-pilkutus). Toisen mukaan puhdasrotuinen rodun edustaja ei ole koskaan yksivärinen, vaan valko-kirjava. Urosten säkäkorkeus on 38-43 cm ja paino 10-14 kg; nartuilla vastaavat mitat ovat 35,5-40,5 cm ja 8-12 kg.

## Luonne ja käyttäytyminen
Rotu on älykäs, eloisa, ketterä, siistikäytöksinen, uskollinen ja helppo kouluttaa. Se on omistajaansa kohtaan lempeä, mutta suhtautuu vieraisiin epäluuloisesti. Oikein sosiaalistettuna se tulee erittäin hyvin toimeen lasten, muiden koirien ja muiden eläinten kanssa. Sillä on erinomainen hajuaisti ja voimakas metsästysvietti. Se vaatii paljon liikuntaa ja aktiviteetteja.

## Alkuperä

Vuonna 1975 Germán García aloitti jalostuksen nykyisin sukupuuttoon kuolleen alkukantaisen kolumbialaisen rodun nimeltä gozque, basenjin ja kaanaankoiran avulla. Tarkoituksena oli luoda oma kansallinen koirarotu, koska muillakin latina-Amerikan valtioilla oli sellainen. Paikallisen gozquen, joka tunnettiin myös nimillä *montañero* ("vuoristolainen") ja *criollo* ("kreoli"), uskottiin olleen alun perin ibizanpodencon ja basenjin välisen risteytyksen tulos.

Ensimmäiset jalostusyksilöt kerättiin alun perin Atlantin rannikolta ja Magdalena-joen rannoilta, joissain määrin myös guajirojen ja kogien asuinalueilta. Jalostus aloitettiin seitsemän gozque -nartun ja neljän -uroksen avulla, jotka löydettiin Cartagenan, Turbacon ja Juan de Acostan alueilta. Näiden koirien merkittävä jälkeläinen oli Yubara de Gegar. Vuoden 1980 tienoilla jalostukseen otettiin mukaan basenji ja kaanaankoira, ja näiden risteytysten jälkeen tärkeimpiä yksilöitä olivat mm. Irugwa, Kalamarí, Laika, Niña de Cartagena ja Shima.

Hieman ennen kuolemaansa vuonna 2006 García pyysi tytärtään Mónicaa jatkamaan rodun jalostusta. Tämä ei kuitenkaan onnistunut tavoittamaan jäljellä olleita yksilöitä eikä ollut riittävän innostunut asiasta, joten projekti jäi siihen. Arvioiden mukaan Kolumbiassa olisi jäljellä enää 15 yksilöä, levinneinä eri puolille maata ja kaiken lisäksi liian läheistä sukua toisilleen.

## Lähteet
Pierre Bonnard

**Pierre Bonnard** (3. lokakuuta 1867 Fontenay-aux-Roses, Hauts-de-Seine, Ranska – 23. tammikuuta 1947) oli ranskalainen taidemaalari ja kuvittaja. Raikasta väriasteikkoa käyttänyt Bonnard tunnettiin erityisesti koloristina.

Bonnardin maalausten aiheina oli Pariisin katunäkymiä ja keskiluokan arkielämää. Hän sai vaikutteita impressionismista ja japanilaisista puupiirroksista.

## Lähteet

## Aiheesta muualla

*MoMA
Juhannuskukkulan vesitorni

**Juhannuskukkulan vesitorni** Turun Pohjolan kaupunginosassa on kaupungin neljästä nykyisestä vesitornista toiseksi vanhin. Rakennus on monitoimirakennus, tilavuudeltaan 9&nbsp;000 kuutiometrin vesisäiliöiden alla on Turun ammatti-instituutin tiloja. Vesitorni-koulutalo on valmistunut vuonna 1958, se on rakennettu osittain kaupungin omana työnä K. S. Sandelinin suunnitelmien mukaan. Rakenneteknisenä ratkaisuna oli tehdä säiliöiden betoniseinät sisäänpäin kaartuviksi. 

Vesitornin korkeus merenpinnasta on sama kuin Yliopistonmäen vesilinnalla eli 57 metriä. 

## Lähteet
*

### Viitteet

## Aiheesta muualla
Kitler

**Kitler** on lähes sukupuuttoon kuollut brasilialainen koirarotu. Sitä voidaan kiistatta pitää maailman harvinaisimpana rotuna, koska elossa on enää yksi yksilö. Tämän vuoksi se tuleekin väistämättä kuolemaan sukupuuttoon seuraavien 10 vuoden sisään.

## Ulkomuoto
Kitler on keskikokoinen, lyhytkarvainen, suorakaiteen muotoinen ja lihaksikas molossikoira. Sen korvat ovat riippuvat ja silmät ruskeat. Sen hampaistossa on tasapurenta ja sen häntä voidaan typistää. Väritys on punainen; musta satula ja musta maski ovat mahdollisia. Pienet valkoiset merkit rinnassa ja käpälissä sallitaan. 

## Luonne ja käyttäytyminen
Rotu on älykäs, atleettinen, ja ketterä. Se on omistajaansa kohtaan nöyrä ja tottelevainen ja perheeseensä erittäin kiintynyt seurakoira. Se on myös määrätietoinen vahtikoira, joka huolehtii erityisesti lasten turvallisuudesta. Se ei ole aggressiivinen muita koiria tai eläimiä kohtaan. 

## Alkuperä
Vuonna 1989 eläinlääkäri ja koirankasvattaja Monique Ribeiro omisti nartun nimeltä Quita, jonka isä oli bokseri ja emä irlanninsetterin ja saksanpaimenkoiran risteytys. Ribeiro ja hänen aviomiehensä Giovanni Barsanti pitivät koiraa suurenmoisena lastenhoitajana, koska se jatkuvasti suojeli heidän lastaan ja käyttäytyi erityisesti varovasti tämän läsnä ollessa. Monique harrasti ratsastusta Rio de Janeirossa jonne hän otti aina koiransa mukaan. Ratsastuksen jälkeen hän antoi koirien harjoitella esteillä, ja Quita pärjäsi tässä parhaiten. 

Hänen ei ollut alun perin tarkoitus luoda uutta rotua, vaan hän halusi ennemmin siirtää Quitan erinomaiset ominaisuudet jälkipolville teettämällä yhden pentueen. Niinpä hän astutti sen rottweileruroksellaan Athoksella ja syntyneet pennut olivat tyypiltään keskenään hyvin homogeenisiä. Pentujen ostajat olivat kuitenkin hyvin tyytyväisiä koiriinsa ja esittelivät niitä ystävilleen, minkä myötä moni muukin halusi samanlaisen koiran. Suuren kysynnän vuoksi Monica ja Giovanni päättivät risteyttää keskenään Athoksen ja Quitan puolisisaren, jonka emä oli saksanpaimenkoiran ja weimarinseisojan risteytys. Nämäkin pennut olivat homogeenisiä ja lisäksi erinomaisia vahti- ja harrastuskoiria ja lapsirakkaita perhekoiria. Huomattuaan näiden koirien erinomaiset ominaisuudet eräs dobermannien kasvattaja kehotti Monicaa ja Giovannia jatkamaan uuden rodun jalostamista eteenpäin. 

Jalostuslinja alkoi kehittyä roduksi, jonka kaikki jalostusyksilöt luonnetestattiin ja jonka jalostuksessa painotettiin tasapainoisen ja lapsirakkaan vartio- ja seurakoiran ominaisuuksia. Sen yksilöitä alettiin risteyttää keskenään, mutta myös muutamaa eri rottweileria käytettiin vielä jalostukseen sisäsiittoisuuden estämiseksi. Jalostusprosessi Brasilian Kennelliiton virallisen hyväksynnän eteen keskeytyi vuonna 2000, kun Monicalla ja Giovannilla ei enää ollut varaa siihen, mutta muut kasvattajat jatkoivat rodun jalostamista jäljellä olleiden yksilöiden avulla.

## Lähteet